URIZAR KARETXE (EH Bildu, 2019-06-20):
Mila esker, mahaiburu andrea.
Bueno, argi neukan hemen puntu amankomunak aurkitzea batzuekin errazago, ez beste batzuekin, eta beste batzuekin ez zela egongo, sorpresarik ez dago zentzu horretan.
Martínez jaunari bai esango nioke, bere egunean ere hitz egin genuenean, zuzenketa aurkeztu zuten bakarrik izanik ea erdibideko bat lortzear zegoen, orduan ere adierazi zenidan zuen ikuspuntutik ez dagoela liskarra horrenbeste Estatuarekin, baizik eta gobernuekin.
Guk uste dugu Estatuarekin dagoela eta justifikatua. Egia da orain arteko gobernuak, bai bata, kolore batekoa izan edo bai beste kolorekoa izanda, bide beretik jo dutela, baina guretzat ez dira bakarrik botere gobernua edo botere eragilea, botere guztiak zentzu berean jokatzen dute. Eta Estatuak hiru botereak banatuta badauzka eta botere guztiak zentzu berdinean jokatzen badute, arazoa Estatuarekin da, arazoa ez da soilik Gobernuarekin.
Ez dizut kenduko daukazun borondate hori edo adierazten duzun borondate hori, non Elkarrekin Podemosek Espainiako Gobernuaren ardura hartuko balu beste modu batean jokatuko balitzake, baina nik ziurtatzen dizut arazo nagusiena Estatuko beste botereetan egongo litzatekeela eta Estatuan bertan egongo litzatekeela, zeren eta gobernua lortzea bakarrik egun daukagun markoa aldatzeko ez da nahiko.
Are gehiago esango dizut, 78ko erregimena dagoen bezala eratua, hori gehiengo politiko nabari batek Espainian onartzen du eta eroso daude, 78ko erregimen hori aldatzeko, moldatzeko, nik uste dut behartuta bakarrik egingo dela eta egingo da nazioetatik horrela behartuko delako.
Komentatzen zenidan, ez zara bakarra gainera, bai Arbulo jaunak eta bai Pastor jaunak esan dute, ba modu batean botereen banaketari errespetua eman behar ziola eta orduan Botere Legegiletik ez zaiola eskatu behar beste botere batzuei zer egin, baina egia da, eta hor Arbulo jaunari erantzuten diot, hori oso erosoa da niri aurpegiratzea baina bueno, Alderdi Popularra da agian demostratu duena orain arte berak nahi duenean eskua sartzeko inongo arazorik ez daukala eta berak markatzen dituela, Egibar jaunak esan duen bezala, prozesu hau politikoki PPren Gobernuak jada markatu zuen eta bidea erakutsi zuen. Hori ez bada beste botere batzuei zer egin behar duten esatea, eta nik uste dut Espainiako Gobernutik esaten denean, nik hemendik esatea baino aukera gehiago dituela kasu egitekoa.
Hala ere, onartu behar dut, Arbulo jauna, uste nuela beste maila bateko eztabaida batean sartuko zinela. Maila gehiago espero nizun, benetan. Maila gehiago espero nizun, zeren eta zerbait ahalegindu banaiz izan da argi adierazten prozesua baketsua izan dela, prozesua demokratikoa izan dela, prozesua oso modu zainduan izan dela, eskubide guztiak bermatuaz eta zu etorri zara berriz ere, askotan Alderdi Popularrak egiten duen bezala, iraganeko mamuak astintzera eta preso politikoen inguruan kristoren arenga botatzera.
Preso politikoak dira. Modu politikoan, modu baketsuan, modu demokratikoan, beraien eskubideak aldarrikatu dituztenak eta eskubide horiek aldarrikatzeko lanean ibili direnak. Eta zuk eskubidea daukazu, baina nik uste dut modu zikin batean jokatu duzula eta beste maila bat espero nuen.
Hortik aurrera nik uste dut bi gauza, bi gauza nabarmen ikusi behar dira eta hor dago gakoa eztabaida guzti honetan: Behin eta berriz esaten diguzu proiektu politiko guztiak zilegiak direla, baina aurrera eramatea posible den hori ez duzue azaltzen.
Eta Egibar jaunak esan duen bezala, supremazia edo botere ikuspuntu batetik planteatzen duzue hori, esanez guk Espainiako markoan botere gehiago daukagu, boto gehiago dauzkagu eta beraz guk planteatzen dugu zer markoetan.
Berdin egin zezaketen Britainia Handian edo Danimarkan, baina erabaki dute demokraziaren bidetik beste bide batzuk erabiltzea, demokraziaren bidetik aukerak ematea eta proiektuak politikoak, proiektuak demokratikoak eta baketsuak badira, zilegitasuna ematea.
Eta hori da hemen, marko politikoetatik haratago, ikusten ez den borondate demokratikoa, zeren arazo politikoa dagoela nik uste dut denok argi daukagula eta mamia bizikidetza nola bermatzen den da. Hor ez duzue erantzun. Esan duzue zein den marko legala, esan duzuen zeinek daukan zilegitasun legala, baina ez duzue esan bizikidetza nola bermatzen den.
Eta bizikidetza soilik bermatzen da denok batera bizitzeko borondatea adierazten badugu. Denok batera bizitzeko borondatea adierazten badugu.
Inposatua bada, ez dago bizikidetzarik bermatua. Egongo da obligazioz, ezinbestean egin behar dena. Baina horrela gertatzen, denean lehenago edo geroago...